KLASA: 112-01/19-02/0007

URBROJ: 2137/01-04-01/2-19-1

Koprivnica, 16.01.2019.

**OBAVIJEST I UPUTE KANDIDATIMA**

U Narodnim novinama broj 5/2019 od 16.01.2019. godine, objavljen je javni natječaj za prijam u službu na neodređeno vrijeme na radno mjesto višeg stručnog suradnika za građenje u Upravnom odjelu za izgradnju grada, upravljanje nekretninama i komunalno gospodarstvo Grada Koprivnice, 2 izvršitelja, te se daju upute kako slijedi:

Prijave na natječaj podnose se zaključno sa 24.01.2019. godine**.**

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

Opis poslova radnog mjesta – viši stručni suradnik za građenje

* obavlja poslove pripreme, provođenja i praćenja investicija izgradnje i rekonstrukcije objekata te održavanja nerazvrstanih cesta i javne rasvjete (javna nabava, ugovaranje, ishođenje akata za građenje, praćenje i kontrola provedbe ugovora, tehničkih pregleda, okončanih obračuna)
* sudjeluje u poslovima vezanim uz pripremu i provedbu projekata unutar državnih i EU programa i projekata
* vrši kontrolu praćenja utroška sredstava po investicijama i u skladu s Proračunom
* sudjeluje u izradi godišnjih i drugih planskih dokumenata i programa
* prati zakonsku i stručnu regulativu vezanu uz poslove u nadležnosti Odsjeka te sudjeluje u provedbi poslova vezanih uz izradu i donošenje dokumenata prostornog uređenja
* vodi evidenciju izvršenih poslova i radova i ostale evidencije tehničkih i financijskih parametara vezanih uz poslove iz djelatnosti Odsjeka te vodi brigu o arhiviranju i čuvanju projektne dokumentacije
* obavlja i druge poslove koje mu povjeri pročelnik, pomoćnik pročelnika ili voditelj Odsjeka.

Podaci o plaći

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10.) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaće službenika i namještenika u Upravnim tijelima Grada Koprivnice za radno mjesto višeg stručnog suradnika za građenje propisan je koeficijent 2,33 dok je osnovica utvrđena Odlukom gradonačelnika i iznosi 4.400,00 kuna (bruto).

Način obavljanja prethodne provjere znanja i sposobnosti kandidata

Za kandidate prijavljene na natječaj koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti koja obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na natječaj.

Intervju će biti proveden samo s kandidatima koji su ostvarili najmanje 50% bodova iz

područja provjere znanja i sposobnosti na provedenom pisanom testiranju.

Postupak testiranja i intervjua provest će Povjerenstvo za provedbu natječaja. O rezultatima testiranja i vremenu održavanja intervjua kandidati će biti obaviješteni.

Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu.

Nakon provedenog testiranja i razgovora (intervjua), Povjerenstvo za provedbu natječaja utvrđuje rang listu kandidata prema ukupnom broju ostvarenih bodova.

Pravni i drugi izvori za pripremanje kandidata za testiranje:

* Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. i 123/17.)
* Zakon o prostornom uređenju („Narodne novine“ broj [153/13](https://www.zakon.hr/cms.htm?id=18545)., [65/17](https://www.zakon.hr/cms.htm?id=18547)., [114/18](https://www.zakon.hr/cms.htm?id=35875).)
* Zakon o gradnji („Narodne novine“ broj 153/13 i 20/17.)
* Zakon o cestama („Narodne novine“ broj 84/11., 22/13., 54/13., 148/13., 92/14.)

Postupak testiranja

Na testiranje je potrebno donijeti osobnu iskaznicu ili drugu ispravu na kojoj se nalazi

fotografija, sa kojom se dokazuje identitet osobe.

Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme.

Smatra se da je kandidat koji nije pristupio testiranju povukao prijavu na natječaj.

Nakon utvrđivanja identiteta i svojstva kandidata, kandidatima će biti podijeljena pitanja iz navedenih područja testiranja, dok se provjerom znanja rada na računalu smatra samostalan rad na računalu prilikom pisanog testiranja.

Vrijeme trajanja testiranja – 60 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji drugi način remetiti koncentraciju

kandidata.

Poziv za testiranje bit će objavljen najmanje 5 dana prije testiranja na web stranici (www.koprivnica.hr) i oglasnoj ploči Grada Koprivnice, Zrinski trg 1.

Ostale upute.

Podnositelji prijava dužni su u prijavi priložiti sve priloge i podatke naznačene u natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do dana isteka roka u natječaju.

Nadalje, prijave kandidata koji ne ispunjavaju sve formalne uvijete za prijam u službu navedene u natječaju (npr. stupanj obrazovanja, propisana struka, broj godina radnog staža u struci) ne upućuju se u dalji postupak provjere znanja i sposobnosti i o tome će se podnositelj prijave obavijestiti pisanim putem.

Povjerenstvo za provedbu natječaja